### 15.    Anlægsbevilling og tillæg til anlægsbevilling vedrørende botilbuddet [adresse]

**Åbent**

Sagsnr.: 326-2015-29712       J.nr.: 27.03.00            Dokumentnr.:
326-2016-33785

**Sagstype**

Beslutning

**Resume og sagens baggrund**

Det blev i forbindelse med vedtagelse af budget 2015
besluttet i hensigtserklæring U60, at udvide botilbuddet [adresse] med 6
pladser. Beslutningen skete på baggrund af den høje grad af specialisering i
forhold til Præstehavens målgruppe og en vurdering af, at der er et stærkt
voksende behov på området.

I beregningsmodellen for udvidelsen af [adresse] med 6
ekstra pladser, var det forudsat, at nabogrunden, som er ejet af Kalundborg
Kommune, skulle sælges til boligselskabet Domea. Det har sidenhen vist sig, at
dette grundstykke er udlagt som rekreativt område i lokalplanen og derfor ikke
i skrivende stund kan videresælges. Det kræver derfor en revidering af lokalplanen
for området.

Der er opstillet to scenarier i sagsfremstillingen, der, på
baggrund af de efterfølgende oplysninger administrationen er blevet opmærksom,
er blevet udarbejdet.

**Indstillinger**

Direktøren indstiller, at:

1. scenarie B
vælges

2. der gives en
anlægsbevilling på 1.015.254 kr. finansieret af det afsatte rådighedsbeløb på
397.000 kr. samt at 618.254 kr. finansieres af kommunens kasse.

**Behandling**

Direktionen, Socialudvalget, Økonomiudvalget,
Kommunalbestyrelsen

**Sagsfremstilling**

I forbindelse med budget 2015 blev det besluttet, at
[adresse] skulle udvides med 6 pladser. Finansieringen heraf skulle blandt
andet ske ved at sælge den tilstødende grund til Domea. Ud over at grundstykket
er udlagt som rekreativt område, er administrationen blevet opmærksom på, at
det ikke er muligt at sælge hele grunden, men kun den del af grunden som skal
bruges til udbygningen.

Endvidere er det ved vedtagelsen af budget 2016-2019
besluttet, at der skal etableres en vej fra [adresse] til [adresse], når
økonomien tillader det. Dette medfører, at den påtænkte ekstra bygning bliver
afskåret fra de resterende bygninger i [adresse].

Administrationen foreslår derfor to scenarier:

***Scenarie A:***

Der udarbejdes en ny lokalplan for området og de 6 ekstra
pladser opføres på den tilstødende grund. Her blev det besluttet, at hele
grunden på 3.765 m2 skulle sælges. Administrationen er dog blevet
opmærksom på, at det ikke er muligt at sælge hele grunden som det tidligere
blev besluttet. Det er det kun muligt at sælge den del af grunden, som skal
benyttes til bebyggelse, hvilket forventes at svare til 1.200 m2.
Denne information betyder, at der ikke kan opnås en indtægt på salget på
481.920 kr., men derimod 153.000 kr.

Ulemper:

· Ændring af lokalplanen er tidskrævende og derfor kan byggeriet
blive yderligere forsinket med op til et år.

· Der er planlagt en større vej, der kommer til at løbe mellem de
nye bygninger og de eksisterende bygninger på [adresse]. Det kan være en
udfordring da gruppen af borgere alle har nedsat syn i større eller mindre
grad.

· Der er en manglende finansiering på 464.754 kr.

***Scenarie B:***

Det besluttes, at de seks ekstra pladser skal opføres på
boligselskabet Domeas eksisterende grund.

Fordele:

· Bygningerne vil hurtigere kunne oprettes.

· Der kommer ikke en større vej imellem de nye bygninger og
[adresse].

· Der er et større driftsrationale idet [adresse] hurtigere vil
kunne imødekomme efterspørgslen fra borgerne.

Ulemper:

· Der er en manglende finansiering på 618.254 kr.

**Økonomiske konsekvenser**

Økonomifunktionen har lavet en foreløbig beregning af
kommunens udgifter ved nybyggeri af 6 almene ældreboliger og et kommunalt
serviceareal.

|  |  |  |  |
| --- | --- | --- | --- |
| **Beløbene er i hele kroner** | **Notat af 14. maj 2014**  ***Grundlag for budget-vedtagelsen*** | **Scenarie A**  ***Beregnet på baggrund af det maksimale rammebeløb inklusiv energitillæg for 2016*** | **Scenarie B**  ***Beregnet på baggrund af det maksimale rammebeløb inklusiv energitillæg for 2016*** |
| Serviceareal 10 m2 | 172.720 | 229.900 | 229.900 |
| Engangstilskud til etablering af servicearealer tilknyttet almene ældreboliger på max. 40.000 kr. pr. tilknyttet almene ældreboliger | -240.000 | -240.000 | -240.000 |
| Indskud i landsbyggefonden 10 % af anlægsudgifter til boliger | 945.840 | 1.025.354 | 1.025.354 |
| Salgsindtægt ved salg af hele grunden 98C med 3.765 m2 \* | -481.920 |  | 0 |
| Salgsindtægt ved salg af 1.200 m2 |  | -153.500 |  |
| Nettoudgift | 396.640 | 861.751 | 1.015.254 |

\* *Administrationen gør
opmærksom på, at det ikke er muligt at sælge hele grunden som det tidligere
blev besluttet, men at der kun kan sælges den del af grunden som skal benyttes
til bebyggelse, hvilket forventes at svare til 1.200 m2.*

Der er i budget 2015 afsat
rådighedsbeløb med 397.000 kr. på baggrund af notat af 14. maj 2014. Manglende
finansiering udgør 618.254 kr. hvis der bygges på den grund, hvor der allerede
er bygninger på.  (Scenarie B)

Der er ikke foretaget beregning
på evt. indkøb af inventar m.v. til servicearealerne samt afledte
driftsudgifter. Disse udgifter afholdes af [adresse].

**Direktionens møde den 12.
januar 2016:**

Anbefales.

**Socialudvalgets møde den 13.
januar 2016:**

Anbefales.

**Økonomiudvalgets møde den 18.
januar 2016:**

Anbefales.

**Administrativ bemærkning den 26. januar 2016:**

Der vedhæftes kort, der viser den foreslåede vej mellem
[adresse] og Raklev.

**Bilag**

|  |  |
| --- | --- |
| Kort over vej i f.m. udvidelse af [adresse] 326-2016-33791 |